Burjassot acull la presentació de la Guia sobre Voluntariat Corporatiu per a empreses
2025-07-24

De la mà de la Plataforma del Voluntariat de la Comunitat Valenciana, Burjassot acollirà un desdejuni de treball en el qual es presentarà la nova Guia sobre Voluntariat Corporatiu per a empreses. La trobada serà el 18 de juliol, a les 10.00 hores, en la seu de CEMEF SLU, situada en el carrer Mare de Déu dels Desemparats, 26

Es tracta d’una guia exhaustiva i pràctica per a empreses interessades a impulsar el voluntariat corporatiu com a part integral de la seua estratègia de Responsabilitat Social Corporativa (RSC).

Durant la jornada, s’oferirà a les empreses participants una formació gratuïta subvencionada per la Diputació de València sobre com elaborar programes de voluntariat corporatiu en l’empresa. A més, estes empreses, amb domicili social a Burjassot, també rebran un assessorament personalitzat gratuït perquè desenvolupen el seu propi pla de voluntariat corporatiu.

La presentació de la guia estarà a càrrec de David Baiona, CEO de Dideas Group, consultora especialitzada en Recursos Humans, Igualtat i RSC.

Les persones i empreses interessades poden inscriure’s a través del mail empresas.cdv@platavoluntariado.org.